Tisztelt Hajótulajdonos!

Elérkezett a **WIA hajók** szezonvégi tárolásának ideje.

Jelen levelünkkel az ilyenkor mindenképpen szükséges állagmegőrzési munkálatok elvégzésére kínáluk lehetőséget Önnek. Ezen felül egyéb, nem kötelező karbantartási, javítási, munkák elvégzésére. Kérem, töltse le a hajója típusának megfelelő megrendelő lapot a weboldalról a hajó típusának megfelelő hivatkozásra kattintva! Töltse ki a letöltött táblázatok szükséges rublikáit és minél előbb küldje vissza részünkre válaszlevélben, kiegészítve a téliesítésen felüli egyedi igényeivel, melyeket a megrendelést kísérő levelében részletezni szíveskedjék!

**Mosást, algagátlást a lentebb is olvasható tájékoztatónak megfelelően csak a BFYC kikötőben tárolt hajók esetén vállalunk!**

**Szeretném felhívni szíves figyelmét, hogy az ajánlat nem csak a téliesítési munkálatokat tartalmazza, hanem a tavaszi beüzemelés költségeit is!**

**Téliesítés, tavaszi beüzemelés szolgáltatás:**

(A linkről letöltött táblázat ide vonatkozó részének kitöltésével rendelhető)

Vízen tárolt hajó esetén a vízrendszer vízvonal alatti csapjainak, alkatrészeinek fagymentesítése 100 %-ban nem megoldható. Ezen alkatrészek állagának megőrzése akkor biztosított, ha a téli tárolásra leszerződött kikötőben a hajó körüli fagyást meggátló vízkeringetés megfelelő intenzitással bír. Erre a szerviznek nincs ráhatása, ezért ezekért az alkatrészekért, valamint az ebből eredő károkért a szerviz felelősséget nem tud vállalni! A vízen tárolt hajók esetén a vízvonal alatti alkatrészek esetleges fagyásos meghibásodásának megakadályozása nem a szerviz felelőssége!

**Téli tárolás alatti ellenőrzések szolgáltatása:**

(A linkről letöltött táblázat ide vonatkozó részének kitöltésével rendelhető)

Lehetőséget nyújtunk a téli tárolás idején, megállopodás szerinti gyakorisággal a hajó akkumulátortelepének töltése és fenékvíz helyzetének ellenőrzésére.

Az ellenőrzés költségei alkalmanként:

**5 000 Ft + ÁFA kiszállási díj,**

**160 Ft/km + ÁFA út díj (szerviz telephely és a tárolás helyszine között oda-vissza**), valamint

**10 000 Ft + ÁFA munkadíj.**

Ez az időszakonkénti ellenőrzés nem garantálja azt, hogy a két időszakos ellenőrzés között nem történhet meghibásodás (beázás, töltők meghibásodása, parti táp megszünése, stb.), de mindenképpen hasznos lehet probléma megelőzés tekintetében!

Ezen szolgáltatás elvégzéséhez biztosítani kell számunkra a hajó megközelíthetőségét, azaz a téli tárolási helyre történő bejutást! Amennyiben meghiusul a bejutásunk, ezt azonnal jelezzük a Tulajdonos felé telefonhívással és SMS üzenetben. A szolgáltatás ellenértékét ebben az esetben is téríteni köteles minden Hajótulajdonos! A sikeres ellenőrzésről a szerviz tájékoztatni köteles a Hajótulajdonost fényképes dokumentációval!

Amennyiben egyéb hibajelenséget észlelünk (szél vagy a hó súlya alatt megrongálódott takaróponyva, extrém mértékű penészedés stb..) arról a hajó tulajdonosát tájékoztatjuk, valamint a hiba elhárítására kísérletet teszünk. Amennyiben az azonnali beavatkozás nem lehetséges, ajánlatot teszünk a hiba elhárítására.

Szeretném felhívni szíves figyelmét, hogy a téli tárolás helyén 8 Amper/töltő áramellátás biztosítása szükséges, mivel az akkumulátorokat a téli időszakban is kell tölteni!

Javasoljuk továbbá, hogy a hajó külső és belső kárpitjait a szezon után vigye el a hajóról és máshol tárolja azokat. Mivel a hajó belsejében ősztől esetlegesen kialakuló párásodáson párátlanító készülék elhelyezése segíthet. Javasoljuk ilyen készülék elhelyezését a hajóban. A kárpitok tárolását, illetve párátlanító készülék elhelyezését, felügyeletét szervizünknek nem áll módjában vállalni.

Javasolt továbbá a hajó hűtőjinek kiürítése is!

A forgalmazó két éves teljes körű garanciát vállal az újonnan gyártott hajókra (az akkumulátorok kivételével, melyre a gyártó által vállalt 1 éves garancia él), azonban **garanciavesztéssel jár a garancia idő alatti téliesítési és tavaszi üzembehelyezési csomagok igénybevételének elmulasztása.**

**Amennyiben a hajóba beépített akkumulátorok 1 évre vállalt garanciális ideje** (cserélt akkumulátorokra is érvényes) **beleesik a téli leállás időintervallumába és a Hajótulajdonos nem rendeli meg az ellenőrzés szolgáltatást, az akkumulátorokra vállalt garancia elvész!**

Amennyiben szervizelésre szoruló probléma, hiba van a hajón, akkor legyen kedves ezt jelezni felénk, hogy arra írásos ajánlatot tudjunk Önnek küldeni, miután a hibát, igényt szemrevételeztük, felmértük.

A szolgáltatás megrendeléséhez kérjük legyen kedves rövid válaszlevelet küldeni részünkre.

**Írásos megrendelés hiányában nem áll módunkban a munkálatokat elvégezni.** Továbbá felhívjuk a figyelmet, hogy a munkálatok elvégzése nem feltétlenül az igények beérkezési sorrendjében törénik, valamint szeretnénk a tudomására hozni, hogy a határidőket nagyban befolyásolják az időjárási körülmények!

**Az írásos megrendelésnek a következőket célszerű tartalmaznia:**

* **szeretné e kérni a téliesítést, tavaszi beüzemelést**
* **amennyiben igen, a kitöltött mellékleteket csatolmányban, aláírva kérjük visszaküldeni**
* **információ arról, hogy mikortól végezhetjük el a munkát** (ha esetleg ismeri a daruzások pontos időpontját, akkor azok megadását kérjük)
* **egyéb esetleges problémák, hibák felsorolása a hajón, amit szeretne a téliesítés mellett velünk megoldatni.** Amennyiben van ilyen szervizelendő munka, akkor arra írásos ajánlatot fogunk Önnek küldeni a hajó szemrevételezése után
* **a hajó téli tárolásának pontos helye, valamint az, hogy parton, vagy vízen történik-e a tárolás**
* **számlázási adatok**

**A megrendeléseket ide legyen kedves küldeni írásban:**

* **szerviz@elektromosyacht.hu**

A téliesítéssel kapcsolatos megrendelt szolgáltatás anyag és munkadíj költségét kérjük Díj-értesítő ellenében átutalni vagy Előleg számla ellenében irodánkban (Balatonkenese, Főnix tér 3.) készpénzben befizetni!

Az egyéb javítások elvégzése az általunk küldött árajánlat visszaigazolása és a szolgáltatás anyag és munkadíj költségének minimum 50%-ának előlegbekérő számla ellenében történő átutalása, vagy készpénzben történő befizetése után lehetséges.

Felhívjuk a Tisztelt Hajótulajdonos figyelmét, hogy a téliesítési és a tavaszi beüzemelési munkáknak a hajó takarítása nem része. Továbbá arra is, hogy a szerviz által elvégzett téliesítési munkák ellenére a szerviz nem vállal felelősséget a hajóban üzemképesen leállított berendezésekben lezajló állagromlásért. A téli mostoha körülmények (hőingadozás, fagyás-olvadás, az ezzel járó kondenzációs jelenség, az oxidáció, a párásodás, stb..) a hajó berendezéseinek működőképességét, valamint a hajó általános állapotát, állagát negatívan befolyásolhatják.

**Mosás, algagátlás szolgáltatás:**

(A linkről letöltött táblázat kitöltésével rendelhető)

Azon hajók esetében, melyeket a tél folyamán a Balatonkenesei BFYC kikötőben tárolnak, külön díjazás ellenében, vállaljuk a hajók aljának lemosását és algagátlóval történő lekenését. A szolgáltatás igénylését a **mosás és algagátlás** melléklet kitöltésével és annak visszaküldésével tudja jelezni felénk. Erre azért van a téli szezon előtt szükség, mert a parton tárolt hajók esetében a hajók aljára rakódott algát sokkal könnyebb közvetlenül a kiemelés után eltávolítani, mint a következő szezon indítása előtt, amikorra már teljesen rászáradt. Az előrelátással megtakarítást eszközölhet önmagának, hisz nem kerül felszámolásra extra költség a nehezen eltávolítható alga miatt.

A BFYC kikötő gondozására bízott hajókat 3 csoportra osztjuk a téli tárolás alkalmával a mosás és algagátlózás szempontjából:

1. Alapvetően a BFYC-ben kikötött, a téli tárolás alkalmával vízen tárolt hajó
2. Alapvetően a BFYC-ben kikötött, a téli tárolás alkalmával parton tárolt hajó
3. A téli tárolás alkalmával vendéghajóként érkezett és vízen tárolt hajó

Az 1-2-es pontban megnevezett hajók kikötőbérleti szerződése szezononként **tartalmaz** 1 db ki és 1 db vízbe daruzást. Amennyiben ezt még nem használták fel, akkor a daruzási költség nem terheli tovább a szolgáltatás árát!

A 3-as pontban leírt hajók Téli tárolási szerződése **nem tartalmaz** daruzási költséget, ezért, ha megrendeli tavaszra a mosás, algagátlás szolgáltatást, akkor daruzási költség **terheli** a szolgáltatás árát!

Ezen felül különbséget kell tennünk a 40 láb hosszúság alatti és feletti hajók között, mert a 40 láb feletti hajókat a BFYC kikötőben kidaruzni nem tudjuk, ezért azok aljának mosása és algagátlózása minden esetben egyedi ajánlat tárgyát képezi!

Egyéb kikötőben tárolt hajók esetében egyedi elbírálásnak vetjük alá az algagátlás igényt, mert nem minden esetben tudjuk vállalni a szolgáltatást!

**A táblázatokban szereplő árak az áfa összegét nem tartalmazzák!**

**Amennyiben műszaki jellegű problémája van, vagy a táblázat kitöltésével kapcsolatban van kérdése, keresse bizalommal Igali Dániel kollégámat a**

**projekt@elektromosyacht.hu** **e-mail címen, vagy a**

**+36-70-380-05-40-es telefonszámon!**

Várjuk szíves válaszlevelét és aláírt megrendeléseit!

Tisztelettel,

Vámos Mónika

E-mail: szerviz@elektromosyacht.hu

Telefon: +36 70 934 81 22